CELEX: 22020D0306
Language: ro
Date: 2019-12-13 00:00:00
Title: Decizia nr. 288/2019 a Comitetului mixt al SEE din 13 decembrie 2019 de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE [2020/306]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/24
               
            
         DECIZIA NR. 288/2019 A COMITETULUI MIXT AL SEE
         din 13 decembrie 2019
         de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE [2020/306]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2017/745 al Parlamentului European și al Consiliului din 5 aprilie 2017 privind dispozitivele medicale, de modificare a Directivei 2001/83/CE, a Regulamentului (CE) nr. 178/2002 și a Regulamentului (CE) nr. 1223/2009 și de abrogare a Directivelor 90/385/CEE și 93/42/CEE ale Consiliului (1), astfel cum a fost rectificat în JO L 117, 3.5.2019, p. 9, trebuie încorporat în Acordul privind SEE.
                  
               
                     (2)
                  
                  
                     Regulamentul (UE) 2017/745 abrogă, cu efect de la 26 mai 2020, Directivele 90/385/CEE (2) și 93/42/CEE (3) ale Consiliului, care sunt încorporate în Acordul privind SEE și care, prin urmare, trebuie eliminate din Acordul privind SEE, cu efect de la 26 mai 2020.
                  
               
                     (3)
                  
                  
                     Prin urmare, anexele I și II la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            În capitolul I, partea 7.1 din anexa I la Acordul privind SEE, la punctul 13 [Regulamentul (CE) nr. 178/2002 al Parlamentului European și al Consiliului] și în capitolul II din Acordul privind SEE, la punctul 41 [Regulamentul (CE) nr. 178/2002 al Parlamentului European și al Consiliului] se adaugă următoarea liniuță:
            
                        „—
                     
                     
                        
                           32017 R 0745: Regulamentul (UE) 2017/745 al Parlamentului European și al Consiliului din 5 aprilie 2017 (JO L 117, 5.5.2017, p. 1), astfel cum a fost rectificat în JO L 117, 3.5.2019, p. 9.”
                     
                  
         
            Articolul 2
            Anexa II la Acordul privind SEE se modifică după cum urmează:
            
                        1.
                     
                     
                        În capitolul XII, la punctul 54zzzc [Regulamentul (CE) nr. 178/2002 al Parlamentului European și al Consiliului], în capitolul XIII, la punctul 15q (Directiva 2001/83/CE a Parlamentului European și a Consiliului), și în capitolul XVI, la punctul 1a [Regulamentul (CE) nr. 1223/2009 al Parlamentului European și al Consiliului], se adaugă următoarea liniuță:
                        
                                    „—
                                 
                                 
                                    
                                       32017 R 0745: Regulamentul (UE) 2017/745 al Parlamentului European și al Consiliului din 5 aprilie 2017 (JO L 117, 5.5.2017, p. 1), astfel cum a fost rectificat în JO L 117, 3.5.2019, p. 9.”
                                 
                              
                  
                        2.
                     
                     
                        În capitolul XXX, după punctul 10 [Regulamentul de punere în aplicare (UE) nr. 920/2013 al Comisiei] se inserează următorul punct:
                        
                                    „11.
                                 
                                 
                                    
                                       32017 R 0745: Regulamentul (UE) 2017/745 al Parlamentului European și al Consiliului din 5 aprilie 2017 privind dispozitivele medicale, de modificare a Directivei 2001/83/CE, a Regulamentului (CE) nr. 178/2002 și a Regulamentului (CE) nr. 1223/2009 și de abrogare a Directivelor 90/385/CEE și 93/42/CEE ale Consiliului (JO L 117, 5.5.2017, p. 1), astfel cum a fost rectificat în JO L 117, 3.5.2019, p. 9.
                                    În sensul prezentului acord, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                Statele AELS participă pe deplin la Grupul de coordonare privind dispozitivele medicale („MDCG”) instituit în temeiul articolului 103, dar nu au drept de vot.
                                             
                                          
                                                (b)
                                             
                                             
                                                Statele AELS participă la Baza europeană de date referitoare la dispozitivele medicale (Eudamed), înființată de Comisie, astfel cum se menționează la articolul 33.”
                                             
                                          
                              
                  
                        3.
                     
                     
                        În capitolul XXX, textele de la punctul 1 (Directiva 93/42/CEE a Consiliului) și de la punctul 7 (Directiva 90/385/CEE a Consiliului) se elimină cu efect de la 26 mai 2020.
                     
                  
         
            Articolul 3
            Textele Regulamentului (UE) 2017/745, astfel cum a fost rectificat în JO L 117, 3.5.2019, p. 9, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 14 decembrie 2019 sau în ziua următoare datei la care s-a efectuat ultima notificare către Comitetul mixt al SEE, prevăzută la articolul 103 alineatul (1) din Acordul privind SEE (*1), dacă această dată este ulterioară.
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 117, 5.5.2017, p. 1.
         
            (2)  JO L 189, 20.7.1990, p. 17.
         
            (3)  JO L 169, 12.7.1993, p. 1.
         
            (*1)  Au fost semnalate obligații constituționale.